বিজ্ঞপ্তি অনুযায়ী, সহকারী লাইব্রেরিয়ান কাম ক্যাটালগার পদে আবেদন করতে হলে প্রার্থীকে লাইব্রেরি সায়েন্সে ডিগ্রি বা ডিপ্লোমাসহ দ্বিতীয় শ্রেণির স্নাতক ডিগ্রি পাস হতে হবে। অন্যদিকে, উচ্চমান সহকারী কাম হিসাবরক্ষক পদের প্রার্থীদের স্নাতক বা সমমানের ডিগ্রিসহ অফিসের কাজে দুই বছরের অভিজ্ঞতা থাকতে হবে। আর অফিস সহকারী কাম কম্পিউটার মুদ্রাক্ষরিক এবং হিসাব সহকারী পদের প্রার্থীদের উচ্চমাধ্যমিক বা সমমানের পরীক্ষায় উত্তীর্ণ হতে হবে। তবে অফিস সহকারী কাম কম্পিউটার মুদ্রাক্ষরিক পদের প্রার্থীদের কম্পিউটার প্রশিক্ষণপ্রাপ্ত এবং প্রতি মিনিটে বাংলায় ২০ এবং ইংরেজি ২৮ শব্দের গতি থাকতে হবে। সব পদের প্রার্থীদের বয়স ১ অক্টোবর ২০১৬ তারিখে ১৮ থেকে ৩০ বছরের মধ্যে হতে হবে। মুক্তিযোদ্ধার সন্তানদের ক্ষেত্রে বয়সসীমা ৩২ বছর পর্যন্ত।